
	Noteikumu projekts
 Pielikuma saturu skatīt dokumentā
	Iebildums
LPS uztur spēkā iepriekš izteikto iebildumu par to, ka, nolūkā novērst traucējumus iedzīvotāju rekreācijas aktivitātēm pilsētvidē, projekta pielikuma  “Vides trokšņa robežlielumi” 5.punktā “Teritorijas ar īpašiem noteikumiem attiecībā uz vides trokšņa robežlielumu (klusais rajons aglomerācijā)” kā atsevišķu apakškategoriju noteikt publiskās ārtelpas kategorijas, kuru funkcijas izvirza augstas prasības pēc akustiskās vides (piemēram, pasīvās rekreācijas funkcija), nosakot tām zemākus trokšņa līmeņa robežlielumus (veicot mērījumus un aprēķinus jāievēro cilvēka dzirdes orgāna augstums). Minētais priekšlikums noraidīts, pamatojoties uz to, ka “šobrīd spēkā esošais regulējums attiecībā uz teritorijas plānošanu, izmantošanu un apbūvi (Ministru kabineta 2013.gada 30.aprīļa noteikumi Nr.240 "Vispārīgie teritorijas plānošanas, izmantošanas un apbūves noteikumi") nosaka prasības attiecībā par aizsardzību pret trokšņiem un piesārņojumu”.

Vēršam uzmanību, ka Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” (turpmāk – MK noteikumi Nr.240) 146.punkts noteic, ka esošajās dzīvojamās un publiskās apbūves teritorijās, kā arī jauktas centra apbūves teritorijās autoceļu, dzelzceļu, lidlauku un piesārņojumu radošu objektu tuvumā pašvaldība var noteikt pasākumus trokšņa mazināšanai, piesārņojuma un citu negatīvu faktoru novēršanai tādā kārtībā un apjomā, kā to nosaka normatīvie akti vides aizsardzības jomā. Vides trokšņa robežvērtības noteiktas Ministru kabineta 2014.gada 7.janvāra noteikumu Nr.16 “Trokšņa novērtēšanas un pārvaldības kārtība” 2.pielikumā “Vides trokšņa robežlielumi un to novērtēšana”, kas zaudēs spēku ar Ministru kabineta noteikumu “Satiksmes un rūpniecisko objektu vides trokšņa pārvaldība” spēkā stāšanos. No minētā izriet, ka, lai vietējā pašvaldība varētu noteikt pasākumus trokšņa mazināšanai publiskās ārtelpas kategorijām, kuru funkcijas izvirza augstas prasības pēc akustiskās vides MK noteikumu Nr.240 146.punktā noteiktajā kārtībā, MK noteikumos “Satiksmes un rūpniecisko objektu vides trokšņa pārvaldība”  ir jābūt noteiktajai robežvērtībai. Papildus minētajam vēršam uzmanību, ka trokšņa robežlielumam jābūt zinātniski pamatotam, balstītam uz cilvēka akustiskās vides emocionālās uztveres īpatnībām. Ņemot vērā ievērojamu resursietilpību, robežlielumu noteikšana pašvaldību līmenī nebūtu ekonomiski pamatota. 

